[{"text_idx": "#000000", "text": "\u201cAlustasin oma karja\u0308a\u0308ri massaaz\u030citerapeudina aastal 1999, olles o\u0303ppinud klassikalist ja spordimassaaz\u030ci meditsiini- ja kosmeetikakoolis \u201cRenessanss\u201d. Ja nii nagu juhtub erialaga, mida armastad, osalesin ikka ja ja\u0308lle eri massaaz\u030citu\u0308u\u0308pide ning spaa-hoolduste koolitustel ja kursustel, nende seas olid o\u0303pingud spaa-koolis Londonis ja to\u0308o\u0308 USA kruiisilaevade spaades Kariibi ja Alaska kruiisidel. Seeja\u0308rel naasin Eestisse ja olen va\u0308ga o\u0303nnelik, et kuulun nu\u0308u\u0308d Sinise Salongi tiimi. Kutsun Sind nautima meie suurepa\u0308raseid hooldusi!\u201d"}, {"text_idx": "#000001", "text": "\u201cTervis on minu ko\u0303ige kallim vara! See veendumus on saatnud mind terve elu ja juhatas ka massaaz\u030cini. Huvi massaaz\u030ci vastu tekkis kontorito\u0308o\u0308l olles, kui peale pikka sundasendis arvuti taga istumist olin o\u0303htu lo\u0303petuseks u\u0308he lo\u0303o\u0303gastava massaaz\u030ci saanud. See oli kui tervendav jo\u0303ud, mis pakkus leevendust paljudele terviseha\u0308dadele. Soovisin ise la\u0308bi massaaz\u030ci teisi aidata ja o\u0303nnelikuks teha."}, {"text_idx": "#000002", "text": "Massaaz\u030ci erakooli Avicenna lo\u0303petasin 2009. aastal. Ta\u0308naseks olen massaaz\u030ciga tegelenud u\u0308le ku\u0308mne aasta. Lisaks erinevatele massaaz\u030ciliikidele olen o\u0303ppinud ka lastemassaaz\u030ci ja reikit. Oma to\u0308o\u0308s olen orienteeritud kliendi vajadustele ja ootustele. Mulle pakub suurt heameelt kui peale massaaz\u030ci kliendi silm sa\u0308rab ja tema endorfiinitase on laes."}, {"text_idx": "#000003", "text": "Olen so\u0303bralik, hooliv, ro\u0303o\u0303msameelne ja armastan va\u0308ga oma to\u0308o\u0308d. Tule Sinisesse Salongi ja vo\u0303ta endale aega naudinguteks!\u201d"}, {"text_idx": "#000004", "text": "\u201c15-aastase masso\u0308o\u0308ri to\u0308o\u0308kogemuse ja\u0308rel olen eelko\u0303ige ta\u0308nu vo\u0303lgu ko\u0303ikidele oma senistele klientidele, kolleegidele ning to\u0308o\u0308andjatele, kes on olnud u\u0308htlasi ka minu o\u0303petajad ja suunajad. On ju massaazi puhul tegu kunstiga, mida o\u0303pid-ta\u0308iendad elukestvalt, eeldusel, et kogu asi endisellt huvitava ning va\u0308ljakutseid esitavana pu\u0308sib!"}, {"text_idx": "#000005", "text": "Minu teekond massaazini on olnud ka\u0308a\u0308nuline ja huvitav. (Spordi)vigastused-o\u0303nnetused ja krooniliselt po\u0303etud haigused lapse-nooruspo\u0303lves ajendasid aeg-ajalt sobrama minu arstist ema raamatutes ning ise vastuseid otsima. Sundust ei olnud ja ise oleksingi soovinud enneko\u0303ike arstiks minna. Elu tahtis teisiti ning ohjad haaras ko\u0303ikvo\u0303imas muusika (samuti arstikunst!), mis on olnud siiski see ko\u0303ige ko\u0303igem nii kaua, kui ma\u0308letan. Asise ja to\u0308o\u0308keskse eestlasena, samuti kunagise trummio\u0303petaja soovitusel , tundus siiski o\u0303igem mingi asjalikum amet o\u0303ppida, mille tulemusena sai u\u0308hiskonnas toimuvaid mikro-ja makroprotsesse ning elu u\u0308ldisemalt Tallinna U\u0308likooli sotsiaalto\u0308o\u0308 erialal uuritud. Ametnikku minust ei saanud ning ringiga tagasi jo\u0303udsin ikkagi ravikunsti peale Grossi spordimasso\u0308o\u0308ride kooli (AD 2003), peale mida on ja\u0308rgnenud to\u0308o\u0308kogemused erinevates spaades-salongides, lisaks erapraksis."}, {"text_idx": "#000006", "text": "Vanemas eas o\u0303ppimine on tunduvalt raskem, siiski kohati kordades toredam kui verinooruses! Olen va\u0308ga ta\u0308nulik ta\u0308iendkoolituste vo\u0303imalusele Eesti Massaazi-ja Teraapiakoolis ja teistes koolituskeskustes, samuti vo\u0303imalustele Sinine Salong-SPA enda holistiliselt progressiivses ja so\u0303bralikus tiimis.\nAita\u0308hh elule ja vo\u0303imalusele olla veel terve!\u201d"}, {"text_idx": "#000007", "text": "\u201cAlustasin massaaz\u030cio\u0303pinguid 2006 a. Tai massaaz\u030ci erialal Lahemaa Tervisekoolis,kus III ja IV astme koolituse o\u0303ppisime Tais ITM (International Training Massage School) koolis. Seeja\u0308rel omandasin kutsekvalifikatsiooni Tai Nuad Bo Rarn loodusterapeudi erialal. Mind vo\u0303lus see, kuidas massaaz\u030ci ja venitustega on vo\u0303imalik aidata nii ennast kui teisi. Olles kindel, et see on mu kutsumus, la\u0308ksin o\u0303ppima klassikalist massaaz\u030ci Eesti Pa\u0308rimusmeditsiini Loodusterapeudi erialale, kus sain lisaks selgeks ka Vana-Eesti massaaz\u030ci. Olen ennast pidevalt ta\u0308iendanud erinevatel kursustel, sest see ala on nii po\u0303nev ja aina arenev. Olen oma to\u0308o\u0308le pu\u0308hendunud. La\u0308henen igale kliendile individuaalselt ja annan alati endast parima. To\u0308o\u0308tasin aastaid salongis, kus sain suurepa\u0308rase kogemuse erinevatest rahvustest klientide na\u0308ol. Nu\u0308u\u0308d aga saan oma teadmised ja kogemused ro\u0303o\u0303muga edasi anda Sinises Salongis. Kohtumisteni!\u201d"}, {"text_idx": "#000008", "text": "\u201cHuvi massaaz\u030ci ja manuaalteraapia vastu tekkis minus juba koolipo\u0303lves. Olin hea mitu aastat iseo\u0303ppija, kuid massaaz\u030cikooli asusin o\u0303ppima kui otsustasin eriala vahetada. Enne olin teinud igasuguseid toredaid to\u0308id, na\u0308iteks olnud Eesti Kaitseva\u0308es koerajuht ja renoveerinud Tallinna vanalinnas kirikute katuseid. Olen lisaks Avicenna massaaz\u030cikoolile la\u0308binud erinevaid erialaseid kursuseid, muuhulgas Tartu U\u0308likooli juures fu\u0308sioterapeudi kursuse. Masso\u0308o\u0308rina to\u0308o\u0308tanud olen aastast 2003. Ja sellega ma ka ja\u0308tkan. Mulle meeldib minu praegune to\u0308o\u0308, aga kui teen liiga ko\u0303vasti, siis o\u0308elge \ud83d\ude42 \u201c"}, {"text_idx": "#000009", "text": "\u201cPeale kunstikallakuga keskkooli lo\u0303petamist to\u0308o\u0308tasin mo\u0303nda aega kunstnikuna. 2000ndal aastal oli mu elus suur muudatus. Vaatasin su\u0308gavalt endale silma ja su\u0308damesse. Otsustasin minna o\u0303ppima massaaz\u030ci erakooli Avicenna."}, {"text_idx": "#000010", "text": "Olen o\u0303ppinud ja osalenud mitmetel erinevatel ta\u0308iendkoolitustel ja kursustel \u2013 psu\u0308hholoogia, massaaz\u030ci ja kehahoolitsuste valdkonnas. Olen teinud to\u0308o\u0308d nii haiglas, spaades kui ka ilusalongides. Minu ka\u0308tte on usaldanud end nii emmed-beebid, lapsed kui ka ta\u0308iskasvanud erinevate murekohtadega kui ka lihtsalt lo\u0303o\u0303gastuseks ja kosutuseks. Eriti meeldib mulle teha kehahoolitsusi \u2013 see vo\u0303ib olla seotud minu kunstikalduvustega."}, {"text_idx": "#000011", "text": "Olles nu\u0308u\u0308d juba 20 aastat to\u0308o\u0308tanud sellel erialal \u2013 ta\u0308nu sellele tunnetan ma tihti kliendi probleemi su\u0308gavuti. Kui tekib vastastikune usaldus \u2013 saan jagada enda kogemusi ja oskusi ta\u0308ielikult. Siiras ta\u0308nulik pilk peale protseduuri \u2013 seda olen na\u0308inud ta\u0308naseks piisavalt kui ka tundnud seda tunnet oma hinges, et \u2013 armastan seda otsust, mille tegin 20 aastat tagasi.\u201d"}, {"text_idx": "#000012", "text": "\u201cHuvi massaazi vastu tekkis minul tutvust tehes reikiga, mis po\u0303hineb ka\u0308tega eluenergia juhtimisel. Ko\u0303ik see tundus va\u0308ga po\u0303nev ja huvitav. Oma esimesed massaazialased teadmised omandasin M.I massaazikoolis kursustel. Peale kursuste lo\u0303petamist asusin praktikale ja to\u0308o\u0308le. Nu\u0308u\u0308dseks olen seda to\u0308o\u0308d teinud neli aastat. Vahepeal viis elu mind Rootsi, kus to\u0308o\u0308tasin osaliselt ka masso\u0308o\u0308rina omandades uusi kogemusi. Nu\u0308u\u0308d juba kaks aastat tagasi olles la\u0308binud mitmeid erinevaid koolitusi,olen valmis pakkuma klientidele endast parima. Olen ta\u0308nulik,et kliendid usaldavad mind ja soovivad ikka ja ja\u0308lle tagasi tulla ning veeta meeldivaid hetki meie kaunis salongis ja spaas.\u201d"}]